Lav et referat af nedenstående tekst:

Tekst:
Varmeforsyningen fra Vrå Varmeværk er upåvirket af, der mandag var brand hos GrønGas Vraa, der leverer overskudsvarme til fjernvarmeforsyningen i Vrå. Det oplyser driftsleder Finn Pedersen. - Vi har solvarmeanlæg og gaskedel, så vi kan sagtens levere den varme, der skal til, siger han. Branden hos GrønGas Vraa opstod i forbindelse med den halmfyrede kedel, der bliver brugt i forbindelse med produktionen af biogas. Ved en hurtig indsats fra ansatte og brandfolk fra Nordjyllands Beredskab blev ilden begænset til et transportbånd og en snegl, der fører halm ind i kedlen, fortæller administrerende direktør ved GrønGas Vraa Allan K. Olesen. - Jeg er rigtig glad for, vores brandsikring fungerede som den skulle, siger han. Branden betød en afbrydelse af produktionen i nogle timer, men den vil blive genoptaget i løbet af mandag formiddag, oplyser direktøren. Han har dog endnu ikke overblik over, hvornår selve kedelanlægget er klar til brug igen efter branden. - Det kan være svært at vurdere lige nu. Nu skal vi have set på skaderne, og så må vi se, siger Allan K. Olesen.

Referat:
Branden tidligt mandag morgen på GrønGas Vraa får ingen betydning for fjernvarmebrugerne i Vrå. Solens stråler og en gaskedel sørger for de varme vand i stedet.